Държавен вестник, бр. 1, 2023 г., стр. 19

БРОЙ  1	
Д Ъ Р Ж А В Е Н  В Е С Т Н И К 	
СТР.  19  
дейността му, като същите следва да се разбират 
като период от 3 години, предхождащ датата на 
обявяване на конкурса, през който магистратът 
реално е работил като съдия, прокурор или сле-
довател в органите на съдебната власт;
– копие от три акта, изготвени от кандидата 
през последните три години от дейността му, 
като същите следва да се разбират като период 
от 3 години, предхождащ датата на обявяване на 
конкурса, през който период магистратът реално 
е работил като съдия, прокурор или следовател 
в органите на съдебната власт, по избрани от 
него разгледани и приключени дела и преписки;
– други документи по негово желание, свързани 
с притежаваните професионални и нравствени 
качества.
4. При провеждането на конкурс за преместване 
конкурсната комисия взема предвид резултатите 
от последното атестиране и проверките от по-
горестоящите органи на съдебната власт и от 
Инспектората към Висшия съдебен съвет, данните 
от кадровото им дело и преценява разгледаните 
и приключени дела и преписки, въз основа на 
които прави обща оценка за притежаваните от 
кандидатите професионални качества.
5. В случаите на преминаването на прокурора 
или следователя на длъжност „съдия“ съгласно 
чл. 189, ал. 4 от ЗСВ конкурсната комисия за-
дължително проверява познанията на кандидата 
за заемане на длъжност в друг по вид орган на 
съдебната власт чрез полагане на писмен изпит 
по ред, определен в Наредба № 1 от 9 февруари 
2017 г. за конкурсите за магистрати и за избор 
на административни ръководители в органите 
на съдебната власт.
6. Датата, часът и мястото за провеждане на 
писмения изпит се определят от конкурсната 
комисия и се публикуват на интернет страницата 
на Висшия съдебен съвет.
8219
6. – Националната музикална академия 
„Проф. Панчо Владигеров“, София, на основа-
ние чл. 3, ал. 1 от ЗРАСРБ обявява конкурс в 
професионално направление 8.3. Музикално и 
танцово изкуство за заемане на академичната 
длъжност главен асистент по пиано – един към 
катедра „Пиано“ – ТКДФ, със срок 2 месеца 
от обнародването в „Държавен вестник“. Доку-
менти – в Учебен отдел на НМА, бул. Евлоги и 
Христо Георгиеви № 94, тел. 02/44 09 747.
8305
78. – Военномедицинската академия – София, 
обявява конкурс за заемане на академична длъж-
ност професор – едно място за военнослужещ, 
по научната специалност „Епидемиология“ в 
област на висше образование 7. Здравеопазване 
и спорт, професионално направление 7.1. Меди-
цина, за нуждите на Научноприложния център 
по военна епидемиология и хигиена към Воен-
номедицинската академия. Срок за подаване на 
документите – 2 месеца от датата на обнародване 
на обявата в „Държавен вестник“. Изискванията 
към участниците в конкурса и необходимите 
документи ще бъдат публикувани на уебсайта на 
ВМА: www.vma.bg. За повече информация: служба 
„Учебна и научно-изследователска дейност“, тел. 
02/9225130.
8314
30. – Медицинският университет – София, 
Факултет по дентална медицина, обявява конкурс 
за заемане на академичната длъжност професор 
в област на висше образование 7. Здравеопаз-
ване и спорт по професионалното направление 
7.2. Дентална медицина, научна специалност 
„Терапевтична дентална медицина“ – един за 
нуждите на преподаването в катедра „Консерва-
тивно зъболечение“. Задължително изискване е 
кандидатите да имат придобита специалност по 
„Терапевтична стоматология“ или „Оперативно 
зъболечение и ендодонтия“. Конкурсът е със 
срок 2 месеца от обнародването в „Държавен 
вестник“. Справки и документи – в деканата на 
Факултета по дентална медицина, София, ул. Св. 
Георги Софийски 1, стая № 202, от 9 до 12 ч. и 
от 13 до 14 ч., тел. 02/952-22-10.
8352
322. – Институтът по механика при БАН  –  
София, обявява конкурс за заемане на акаде-
мичната длъжност професор в област на висше 
образование 4. Природни науки, математика и 
информатика, професионално направление 4.5. 
Математика, научна специалност „Математиче-
ско моделиране и приложение на математиката“ 
(Математическо моделиране и приложение на 
математиката в механика на флуидите, био­
флуидите, икономическата и социалната дина-
мика) за нуждите на научно структурно звено 
„Механика на флуидите“, със срок 2 месеца от 
обнародването в „Държавен вестник“. Справки 
и документи  –  в Института по механика, Со-
фия, ул. Акад. Г. Бончев, бл. 4, тел. 02 979 64 23, 
факс 02 870 74 98.
8358
322а. – Институтът по механика при БАН  –  
София, обявява конкурс за заемане на академич-
ната длъжност главен асистент в област на висше 
образование 4. Природни науки, математика и 
информатика, професионално направление 4.5. 
Математика, научна специалност „Математиче-
ско моделиране и приложение на математиката“ 
(Математическо моделиране и числено изследва-
не на процеси и явления, свързани с капилярни 
системи) за нуждите на научно структурно звено 
„Математическо моделиране и числени симулации 
в механиката“, със срок 2 месеца от обнародване-
то в „Държавен вестник“. Справки и документи 
в Института по механика, София, ул. Акад. Г. 
Бончев, бл. 4, тел. 02 979 64 23, факс 02 870 74 98.
8359
58. – Службата по геодезия, картография 
и кадастър – Софийска област, на основание 
чл. 46, ал. 1 и 2 ЗКИР съобщава, че са приети 
кадастралната карта и кадастралните регистри 
за територията, заета от железопътна инфра-
структура, предоставена за управление на ДП 
„Национална компания „Железопътна инфра-
структура“ по трасето на железопътен участък 
Драгоман – граница с Република Сърбия, попа-
дащо в урбанизираните територии на землищата 
на с. Калотина и с. Драгоил, община Драгоман, 
които са в службата по геодезия, картография 
и кадастър. В 30-дневен срок от обнародването 
в „Държавен вестник“ заинтересуваните лица 
могат да направят писмени възражения по тях 
пред Службата по геодезия, картография и ка-
дастър – Софийска област.
8302